paragraph_text: Kasnija nedovršena verzija Pada Gondolina objavljena je u Nedovršenim pripovijestima pod naslovom O Tuoru i njegovu dolasku u Gondolin. Prvotno naslovljena O Tuoru i padu Gondolina, ova priča znatno je proširena od ranijeg oblika. Christopher Tolkien preimenovao je priču prije njena uključivanja u Nedovršene pripovijesti jer završava Tuorovim dolaskom u Gondolin, zapravo nikad ne dospijevši do pada.